hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu sv hu hu hu hu hu hu hu hu hu hu hu hu hu hu hu es es en en hu wuu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es es en en en hu hu et hu hu hu hu hu hu hu hu hu hu hu hu hu hu hu hu hu
CSED 2021-es tudnivalók | Momsandkids
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
Kezdőlap Jog és pénzügy CSED 2021-es tudnivalók
Minden info érthetően a csecsemőgondozási díjról
A CSED, azaz csecsemőgondozási díj egy olyan pénzbeli ellátás, amely a szülési szabadság idejére jár. Ekkor ugyanis az anyuka nem kap fizetést a munkáltatótól. Ki veheti igénybe? Hogyan igényeld? Meddig jár? Bejegyzésünkből mindent megtudhatsz!
CSED jogosultság: kinek jár a csecsemőgondozási díj?
A GYES-sel ellentétben a CSED nem jár alanyi jogon, tezhát bizonyos feltételeknek teljesülnie kell a jogosultsághoz.
Az igénylőnek a gyermek születése előtti két évben összesen legalább 365 napon keresztül biztosítottnak kellett lennie
A gyermek a biztosítási idő alatt, vagy annak megszűnése után 42 napon belül megszületett
Ha az igénylő a 42 napon túl baleseti táppénzt kapott, a gyermeknek a táppénz folyósításának ideje alatt vagy azután 28 napon belül kell megszületnie
Fontos! A CSED csak a szülési szabadság idejére jár, amiből 2 hetet kötelezően ki kell venni. A CSED folyósítása alatt az anyuka nem dolgozhat, illetve semmilyen kereső tevékenységet nem végezhet!
Mi számolható bele a biztosítási jogviszonyba?
munkaviszony, közalkalmazotti, közszolgálati, kormányzati szolgálati jogviszony
1 évnél hosszabb idejű, közép- vagy felsőoktatási intézmény nappali tagozatán folytatott tanulmányi időből 180 nap számolható bele
kiegészítő tevékenységet folytatónak nem minősülő – egyéni vagy társas vállalkozói jogviszony
Csak az édesanya kaphat CSED-et?
Nem, a CSED jogosultság az alábbi esetekben is fennállhat:
Az apuka akkor kaphat CSED-et, ha
Az édesanya felügyeleti joga megszűnt
Ha az anyuka egészségi állapota miatt kikerül abból a háztartásból, ahol a gyermeket gondozzák
Ha az anyuka meghal
Örökbefogadó nő is kaphat CSED-et, és az örökbefogadó apuka az alábbi esetekben:
Ha a férfi a csecsemőt egyedül vette nevelésbe örökbefogadási szándékkal
Ha az örökbefogadó nő állapota miatt kikerül abból a háztartásból, ahol a gyermeket gondozzák
Ha az örökbefogadni szándékozó nő meghal
Ezen kívül jogosult CSED-ra a családbafogadó gyám és a nevelőszülő is.
A CSED számítása – mekkora összegre számíthatsz?
A CSED összegének kiszámítása bonyolult folyamat, de nagyjából úgy számolhatsz, hogy az addigi bruttó jövedelmed 70%-át fogod kapni. Egyéni és társas vállalkozók esetében a csed alapja a jogosultság kezdő napján érvényes minimálbér. Ha pontos számítást szeretnél, érdemes CSED kalkulátort használni!
!! 2021 július 1-től a CSED a bruttó fizetés 100%-ára emelkedik !!
A  CSED adóköteles, tehát a bruttó összegből jövedelemadó-előleget kell fizetni. Jó hír viszont, hogy igénybevehető a családi kedvezménnyel egy időben!
A CSED igényléséhez szükséges formanyomtatványok
Amennyiben alkalmazottként dolgozol, az ellátás iránti kérelmet a munkáltatóhoz kell benyújtanod a “Nyilatkozat csecsemőgondozási díj megállapításához” nyomtatványon.
Nyilatkozat csecsemőgondozási díj megállapításához (kézi kitöltés)
Nyilatkozat csecsemőgondozási díj megállapításához (gépi kitöltés)
Ha önfoglalkoztató vagy, tehát például egyéni vállalkozó, akkor az igénylést elektronikus úton kell benyújtani az “Igénybejelentés táppénz, csecsemőgondozási díj, gyermekgondozási díj, baleseti táppénz igényléséhez” nyomtatványon, amit itt tölthetsz le
Már lehetőség van a CSED-del egyidőben a GYED iránti kérelmet is benyújtani, amit a “Nyilatkozat csecsemőgondozási díj és gyermekgondozási díj együttes igényléséhez” nyomtatványon tehetsz meg.
Nyilatkozat csecsemőgondozási díj és gyermekgondozási díj együttes igényléséhez (kézi kitöltés)
Nyilatkozat csecsemőgondozási díj és gyermekgondozási díj együttes igényléséhez (gépi kitöltés)
A CSED igényléséhez szükséges egyéb dokumentumok
Ha már a baba születését megelőző időponttól szeretnéd igénybevenni a CSED-et, akkor szükség van a terhesállományba vételről szóló orvosi igazolásra. Ha nem vettek terhesállományba, akkor pedig a terhesgondozási kiskönyved másolata kell
Ha a gyermek megszületett, akkor a születési anyakönyvi kivonat másolatát kell csatolni
Amennyiben a biztosítási jogviszonyod már megszűnt, az “Igazolvány a biztosítási jogviszonyról és egészségbiztosítási ellátásokról” elnevezésű nyomtatványt kell kitölteni és csatolni
Örökbefogadás esetén az erről szóló hivatali határozat szükséges, vagy egy igazolás arról, hogy a biztosított igénylő a csecsemőt örökbefogadási szándékkal nevelésbe vette
Gyám esetén pedig a gyámkirendelő határozat szükséges
Mikortól és meddig kaphatsz CSED-et?
A CSED időtartama összesen 168 nap, amelyet a szülési szabadság ideje alatt vehetsz igénybe. Ha nincs más megállapodás, akkor a szülési szabadságnak 4 héttel a baba várható születési időpontja előtt kell elkezdődnie.
Tehát a baba születése előtti 28 naptól a születés utáni 139 napig jár CSED. Ezután GYED-et kaphatsz, amiről részletesen itt írtunk.
Mi történik ha a baba koraszülött?
Ha a baba koraszülött, a jogosultság nem feltétlenül a születés időpontjától, hanem a szülési szabadság első napjától kezdődik. A szülési szabadság igénybe nem vett részét, ha a gyermeket a koraszülöttek ápolására fenntartott intézetben gondozzák, a szülést követő egy év elteltéig a gyermeknek az intézetből történt elbocsátása után is igénybeveheted.
Igyekeztünk minden fontos tudnivalót összefoglalni a témában, de ha további információra van szükséget, az Államkincstár oldalán megtalálod a pontos leírást!
Ha tovább olvasnál Jog és Pénzügy támában, katt ide!
Kövesd nemrég indult Facebook oldalunkat is!
Hogyan válassz megbízható gyerekágyat online?
Színes gyerek gumicsizmák: az esős idő sem lehet akadály!
A tökéletes gyerek cipő kiválasztása: mire kell figyelned?
Gyermekkel mentek nyaralni? Így válassz megfelelő bőröndöt!
Mire figyelj, ha gyermekednek nyári szandált vásárolsz?
Tudástár, tanácsok, támogatás és nem utolsósorban szórakozás. Anyukáknak és jövendőbeli anyukáknak